Ingstad østre

Ingstad østre er et gårdsbruk som ligger ved Meråkerbanen mellom Hegra og Lånke i Stjørdal.

Gårdsbygningene utgjør et stort, åpent firkanttun, og hovedbygningen fra 1823 er fredet.Ingstad Østre Riksantikvaren Den er et trønderlån i laftet tømmer over to etasjer og har stående panel utvendig. Fasaden ut mot tunet er nærmest symmetrisk med to portaler i empirestil med joniske halvsøyler, samt en altan med fire joniske søyler. Hovedbygningen ble restaurert i 1920-årene, da også altanen ble oppført. Innvendig har bygningen en symmetrisk grunnplan med tre gjennomgående stuer og to dobbeltrom.

Tunet består av en kårbolig i sveitserstil mot vest, som også inneholder snekkerverksted og vognbu. Ved siden av kårboligen ligger et stabbur. Driftsbygningen vender mot øst, mens hovedbygningen ligger på nordsiden av tunet. Den søndre tunveggen er åpen ut mot fylkesvei 26. Utenfor tunet i sør ligger ei smie og et sommerfjøs.

Referanser

Eksterne lenker


Kategori:Kulturminner i Stjørdal
Kategori:Gårder i Stjørdal